Diari Oficial de la Generalitat Valenciana


Sumari del DOGV 8485, del 13-02-2019 (2019/1293)

RESOLUCIÓ d'1 de febrer de 2019, de la consellera d'Agricultura, Medi Ambient, Canvi Climàtic i Desenvolupament Rural, per la qual es proveeix un lloc de treball anunciat per la convocatòria 104/2018, Resolució de 13 de desembre de 2018, de la Direcció General de Funció Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8485

Data del DOGV
:   13-02-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/1293


Data del document
:   01-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * funcionari

RESOLUCIÓ d'1 de febrer de 2019, de la consellera d'Agricultura, Medi Ambient, Canvi Climàtic i Desenvolupament Rural, per la qual es proveeix un lloc de treball anunciat per la convocatòria 104/2018, Resolució de 13 de desembre de 2018, de la Direcció General de Funció Pública.  
 [2019/1293]  
Vist l'informe preceptiu i vinculant, d'11 de gener de 2019, de la Direcció General de Funció Pública, sobre el compliment dels requisits de les persones participants en la convocatòria 104/2018, Resolució de 13 de desembre de 2018 (DOGV 8445, 17.12.2018), de la Direcció General de Funció Pública, per a la provisió pel procediment de lliure designació d'un lloc de treball vacant de naturalesa funcionarial en l'Entitat Pública de Sanejament d'Aigües Residuals de la Comunitat Valenciana.  
Vista la sol·licitud presentada per al lloc de treball convocat número 31017, subdirector o subdirectora general de Personal i Règim Econòmic i Financer, la persona candidata que es considera idònia i de confiança per a ocupar-lo per la seua formació, experiència, implicació i professionalitat en l'exercici de les seues funcions i reunir el perfil requerit per al lloc, i que actualment és el seu ocupant, és Vicente Zamorano Benlloch.  
Pel que s'ha exposat i de conformitat amb el que es preveu en l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i també en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, resolc:  
  
  
Nomenar Vicente Zamorano Benlloch, funcionari de carrera, amb NRP [...]5322H0, com a subdirector general de Personal i Règim Econòmic i Financer, lloc número 31696, grup A1, complement de destinació nivell 30 i complement específic E050.  
  
El cessament en l'actual lloc de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana. La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte en el termini d'un mes comptat des de l'endemà de la seua notificació o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 1 de febrer de 2019. La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.